Glen Riddersholm tiltræder som cheftræner i SønderjyskE ved årsskiftet og ikke først til februar.

Glen Riddersholm starter som cheftræner i SønderjyskE den 1. januar 2019.

Klubben oplyser i en pressemeddelelse, at man er blevet enige med Vendsyssel om et skifte allerede nu og ikke først til februar, som ellers oprindeligt var planen efter Riddersholm opsigelse i Vendsyssel.

- Det lå i kortene, at det ville være bedst for alle parter med en løsning allerede fra nytår, og det glæder mig derfor, at vi og Vendsyssel hurtigt kom overens, så vi kan få glæde af Glen fra den første træningsdag, siger sportschef Hans Jørgen Haysen i en pressemeddelelse.

Glen Riddersholm har fået en aftale frem til sommeren 2022.